Coba jelasin Perdana Menteri United Kingdom dari Liz Truss dalam bahasa melayu dong

Sebagai Pemimpin Konservatif yang dipilih dengan sewajarnya, parti politik terbesar di Parlimen, Truss telah mendapat perkenan menghadap Ratu Elizabeth II yang melantiknya sebagai Perdana Menteri baharu United Kingdom. Kesihatan baginda Ratu yang merosot memaksa keadaan baginda memperkenan Truss masuk menghadap di persemayaman Istana Balmoral di Scotland pada 6 September 2022; ia satu-satunya kali tunggal baginda tidak menerima menghadap perdana menteri baharu di Istana Buckingham semasa pemerintahan baginda. Pertemuan baginda dengan Truss menjadi salah satu tugas rasmi terakhir baginda Ratu sebelum mangkat dua hari kemudian di Istana tersebut, Truss sekaligus menjadi perdana menteri pertama sejak Winston Churchill berkhidmat di bawah raja selain Elizabeth II. Dalam hal ini, Truss juga menjadi penjawat yang terakhir daripada lima belas orang yang berkhidmat sebagai Perdana Menteri di bawah baginda ratu tersebut selepas Winston Churchill, Anthony Eden, Harold Macmillan, Alec Douglas-Home, Harold Wilson, Edward Heath, James Callaghan, Margaret Thatcher, John Major, Tony Blair, Gordon Brown, David Cameron, Theresa May dan Boris Johnson.

Lusa harinya pada 10 September 2022, Truss dan anggota-anggota kanan Parlimen lain mengangkat sumpah taat setia baharu kepada Raja Charles III meskipun perkara tersebut lewah kerana taat setia yang sudah dilakukan kepada "pewaris takhta [yang berkuasa]" setiap kali sesi Parlimen UK dibuka.